หุ้นดีดกลับปิดลดลงแค่0.01จุด
ตลาดหุ้นปิดที่&nbsp; 923.88 จุด ลดลง 0.01 จุด มูลค่าการซื้อขาย 34,651.19 ล้านบาท โดยดัชนีผันผวนตลอดทั้งวันจากระดับสูงสุดที่ 924.54 จุดและลงต่ำสุดที่ 915.79 จุด
8 ก.ย. 2553

ตลาดหุ้นปิดที่  923.88 จุด ลดลง 0.01 จุด มูลค่าการซื้อขาย 34,651.19 ล้านบาท โดยดัชนีผันผวนตลอดทั้งวันจากระดับสูงสุดที่ 924.54 จุดและลงต่ำสุดที่ 915.79 จุด
นายจักรกริช  เจริญเมธาชัย  รองกรรมการผู้จัดการฝ่ายกลยุทธ์การลงทุน บริษัทหลักทรัพย์โกลเบล็ก กล่าวว่า ภาพรวมตลาดหุ้นยังอยู่ในช่วงของการปรับฐาน หลังจากดัชนีปรับขึ้นมาอย่างร้อนแรง ทำให้นักลงทุนโดยเฉพาะสถาบันในประเทศเริ่มกังวลและทยอยทำกำไรออกมาต่อเนื่อง ส่งผลให้การเคลื่อนไหวของดัชนีในแต่ละวันขึ้นลงสูงมาก
อย่างไรก็ตามแม้ช่วงเช้าดัชนีจะปรับตัวลงแรงตามภูมิภาคและดัชนีดาวโจนส์จากความกัลวงเสถียรภาพของสถาบันการเงินในยุโรปก็ตาม แต่ยังมีแรงซื้อจากนักลงทุนในประเทศ ทำให้ดัชนีกลับมายืนในแดนบวกได้ 
สำหรับแนวโน้มในวันพรุ่งนี้คาดว่าดัชนียังคงเคลื่อนไหวผันผวนเช่นเดียวกับวันนี้ โดยมองแนวรับ 915 จุดและแนวต้าน 923 จุด ซึ่งผลจากตลาดเข้าสู่ช่วงที่มีแรงขายออกมามากจึงไม่แนะนำให้นักลงทุนเข้ามาซื้อหุ้นในช่วงนี้ และที่ผ่านมาได้แนะนำลูกค้าให้ลดพอร์ตหุ้นทั้งหมดแล้ว เพราะหากดัชนีหลุด 910 จุดจะสู่แนวรับ 890 จุดจึงยังไม่แนะนำให้ลงทุน
หุ้น 5 อันดับแรกที่มีมูลค่าการซื้อขายสูงสุด ได้แก่
PTT ปิดที่ 289.00 บาท ลดลง 3.00 บาท หรือ -1.03% มูลค่าการซื้อขาย  3,752.24 ล้านบาท
KTB  ปิดที่ 15.30 บาท เพิ่มขึ้น 0.20  บาท หรือ +1.32% มูลค่าการซื้อขาย 2,523.28 ล้านบาท
ADVANC ปิดที่ 97.50 บาท เพิ่มขึ้น 1.00 บาท หรือ +1.04% มูลค่าการซื้อขาย  1,880.77 ล้านบาท
PTTCH ปิดที่ 116.00 บาท เพิ่มขึ้น 0.50 บาท หรือ +0.43% มูลค่าการซื้อขาย 1,580.09 ล้านบาท
TRUE ปิดที่ 7.45 บาท ลดลง 0.25 บาท หรือ -3.25% มูลค่าการซื้อขาย 1,345.85 ล้านบาท